b'\n_START_ARTICLE_\nSrednja pomorska \xc5\xa1ola Portoro\xc5\xbe\n_START_SECTION_\nZgodovina\n_START_PARAGRAPH_\nPrva slovenska pomorska \xc5\xa1ola je pri\xc4\x8dela delovati 1. marca 1947 v Kopru (\xc5\xbdusterni). Program pomorske \xc5\xa1ole je vklju\xc4\x8deval tudi predmete trgovskega zna\xc4\x8daja, zato se je \xc5\xa1ola imenovala Slovenska pomorska trgovska akademija. \xc5\xa0ola je imela navti\xc4\x8dni, strojni in ladjedelski oddelek. Zaradi utesnjenosti se je \xc5\xa1ola \xc5\xbee \xc4\x8dez leto dni preselila v prostore nekdanje carinarnice v Piranu, kjer je sedaj akvarij. V teh in drugih prostorih je \xc5\xa1ola domovala do leta 1962, ko se je preselila v novo \xc5\xa1olsko zgradbo v Portoro\xc5\xbe, kjer je \xc5\xa1e danes._NEWLINE_1. marca 2007 je \xc5\xa1ola dopolnila \xc5\xa1estdeset let delovanja. V \xc4\x8dasu njenega delovanja je usposobila ve\xc4\x8d kot \xc5\xa1tiri tiso\xc4\x8d mladih za delo na morju in na kopnem._NEWLINE_2. septembra 2008 je \xc5\xa1ola preimenovana v Pomorski in tehni\xc5\xa1ki izobra\xc5\xbeevalni center Portoro\xc5\xbe. Center je nastal z zdru\xc5\xbeitvijo Srednje pomorske \xc5\xa1ole in Dija\xc5\xa1kega doma Portoro\xc5\xbe.'